**Materská školu Bratislavská 3 v Prešove**

**Bezpečnostné** **opatrenia na zamedzenie šírenia nákazy**

Sú prispôsobené priestorovým, personálnym a materiálno – technickým možnostiam MŠ

Prevádzka školy je od 1.6.2020 upravená od 7:00 – 16:00 hod.

* Ranné schádzanie bude v čase od **7:00 – 7:50 hod.**
* Popoludňajšie rozchádzanie bude v čase **14:45 – 15:50 hod.**
* **8:00 hod**. bude vchod do budovy uzamknutý.
* Sprevádzať a vyberať dieťa z MŠ môže len jedna osoba žijúca s ním v spoločnej domácnosti. V prípade, že pôjde o súrodenca, musí byť starší ako desať rokov. Rodič môže ostať s dieťaťom v priestoroch šatni **maximálne 10 minút.**
* **Všetky dospelé osoby** pri vstupe do budovy školy použijú vhodne umiestnený a označený dezinfekčný prostriedok.
* Zákonný zástupca privedie dieťa do konkrétnej triedy, z ktorej ho aj popoludní vyzdvihne.
* Zamestnanec materskej školy zabezpečuje organizáciu príchodu detí a sprevádzajúcich osôb tak, aby sa zamedzilo miešaniu skupín v šatni.
* Sprevádzajúca osoba zabezpečí umiestnenie rezervného rúška svojho dieťaťa do jeho osobných vrecúšok. Dieťa si v šatni zložiť rúško a počas pobytu v materskej škole ho nemusí vôbec nosiť.
* Zákonný zástupca tiež musí rešpektovať pravidlá **ZÁKAZU** nosenia hračiek alebo iného materiálu z domu do materskej školy.
* Zákonný zástupca odovzdáva dieťa výhradne pedagogickému zamestnancovi (PZ), ktorý dieťa prevezme a na základe záveru ranného zdravotného filtra.
* V jednej triede bude maximálne 8 – 9 detí. V triedach môžu byť spolu aj deti, ktoré pred mimoriadnym prerušením prevádzky, kvôli prevencii nákazy COVID-19, neboli v spoločnej triede. Ak by ale došlo k poklesu detí počas daného týždňa v jednej triede, tak v nasledujúcom týždni sa dve skupiny môžu spojiť.

• Deti si budú počas dňa pravidelne pod dohľadom umývať ruky a majú zakázané používať textilné uteráky. Na usušenie rúk budú deti používať papierové utierky, ktoré sa po použití zahodia do odpadu.

• Školské stravovanie sa bude realizovať v spoločnej jedálni a každé dieťa bude sedieť pri samostatnom stole. Pri jednom stole môžu sedieť dve deti iba ak sú to súrodenci.

* Pri vstupe do školskej jedálne si deti a zamestnanci dezinfikujú ruky pripraveným dezinfekčným prostriedkom.

• Materská škola sa v rámci možností bude ďalej zameriavať na rozvíjanie a upevňovanie kľúčových kompetencií detí potrebných pre úspešné zvládnutie vzdelávania v základnej škole. Zvýšenú pozornosť budeme venovať rozvíjaniu a upevňovanie hygienických návykov osobitne pred stravovaním a po príchode zvonku.

• V spálni je zabezpečená dostatočná vzdialenosť medzi lôžkami, pričom odporúčaná vzdialenosť je aspoň 1 meter medzi lôžkami. Na odpočinok detí sa môžu používať aj dostatočne vyvetrané a dezinfikované priestory triedy. Výmena posteľnej bielizne sa odporúča 1x do týždňa bežným spôsobom. Posteľné prádlo sa perie v práčovni školy a následne suší v sušičke bielizne.

• Materská škola do konca školského roka neorganizuje žiadne spoločné akcie – rozlúčky s deťmi, besiedky, rozlúčky so školským rokom a iné hromadné podujatia, kde dochádza k združovaniu väčšieho množstva osôb; v nevyhnutnom prípade realizuje podujatie len na úrovni skupiny a bez prítomnosti zákonných zástupcov a iných osôb, nepracujúcich v materskej škole.

• Pedagogický zamestnanec školy nosí ochranné rúško pri výkone výchovno-vzdelávacieho procesu. Nepedagogický zamestnanec nosí ochranné rúško počas výkonu svojej činnosti.

• V miestnosti, kde sa zdržuje skupina, je zabezpečené časté a intenzívne vetranie. Priestory materskej školy a hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane.

• Osobitná pozornosť sa venuje dezinfikovaniu vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia.

• Toalety sú vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk. Poháriky, zubné pasty a zubné kefky sú uskladnené a nepoužívajú sa.

• Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov. Smetné koše sú zabezpečené tak, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.)

V Prešove : 26.5.2020 Vypracovala: Mgr. Eva Semanková - riaditeľka školy